cyanic-selkie/wikianc huggingface dataset:
காசோவரி
காசோவரிகள் முக்கியமாக பழங்களை (சுமார் 90 சதவீதம்) உண்கின்றன, இருப்பினும் இவை அனைத்துண்ணிகளாகும், பூஞ்சை, முதுகெலும்பிலிகள், முட்டைகள், அழுகுடல், மீன், மற்றும் கொறிணிகள் போன்ற சிறிய முதுகெலும்பிகள், சிறிய பறவைகள், தவளைகள், பல்லி, பாம்பு, மற்றும் தளிர்கள் மற்றும் புல் விதைகள் உட்பட பல தாவர உணவுகளை எடுத்துக்கொள்கின்றன.
காசோவரிகள் வேகமாக ஓடும் இயல்பு உடையது. இதன் இறக்கைகள் மிகவும் சிறியவை. முதலிறகு, துணையிறகு என்று வேறுபடுத்தமுடியாத அளவுக்கு இறகில் நடுநரம்புகள் ஒரே அளவாக உள்ளன. தலையில் புடைப்பு இருக்கும். கால்களில் மூன்று விரல்கள் மட்டுமே உள்ளன. உள் விரல் நகம் உடையது. தலை நீல வண்ணத்துடனும் கழுத்தில் பளபளப்பான சிவப்பு நிறத்துடனும் இருக்கும். தன்னைப் பாதுகாத்துக் கொள்ளா இது எதிரிகளை காலால் உதைத்து தள்ளி விட்டு விரைவாக ஒடி விடும்.
வெளி இணைப்புகள்
பகுப்பு:பறக்காத பறவைகள் பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
பாலியல் நிலைகள்
பாலியல் நிலைகள் என்பது ஒரு தனிநபரோ அல்லது இணையோ உடலுறவு கொள்ளுதலுக்கும் பிற பாலியல் நடவடிக்கைகளுக்கும் தங்களுடைய உடல்களை அமைத்துக் கொள்ளும் நிலையாகும்.
உடலுறவு நிலைகள்
பாலுறவு கொள்பவர்கள் எண்ணற்ற பாலியல் நிலைகளுள் ஒன்றினைத் தேர்ந்தெடுத்துக் கொள்கின்றனர். இந்த எண்ணிக்கைகளை வரையறை செய்ய இயலாமல் பல ஆசிரியர்கள் பாலியல் நிலைகள் என்பவை எண்ணற்றவை என கூறுகின்றனர். பாலியல் நிலைகளை வகைப்படுத்த உட்செலுத்தல் முறைகள், உட்செலுத்துதல் அல்லாத முறைகள் என பொதுவாக குறிப்பிடுகின்றனர். இதில் பிரத்தியேகமான உட்செலுத்தல் முறைகள் என்பவை ஆண்குறியையோ, வைபரேட்டர், ஆண்குறி போன்ற பொம்மைகள் போன்றவற்றை பெண்குறிக்குள் செலுத்துதலாகும்.
ஆதாரங்கள்
பகுப்பு:பாலியல் நிலைகள்
அமிருதசரசு
அமிருதசரசு (ਅੰਮ੍ਰਿਤਸਰ, Amritsar, அம்ரித்ஃசர்), அமிருதசரசு இந்தியாவின் பஞ்சாபு மாநிலத்தில் அமைந்துள்ள அமிருதசரசு மாவட்டத்தில் இருக்கும் ஒரு மாநகராட்சி ஆகும். வரலாற்றின்படி இராம்தாசபூர் என்றும் பேச்சு வழக்கில் அம்பர்சர் என்றும் அறியப்படுகிறது. இது இந்தியாவின் வட மேற்குப் பகுதியில் உள்ள ஒரு நகரமாகும். இது பஞ்சாப் மாநிலத்தின் மஜ்ஹா பகுதியில் அமைந்துள்ளது. இந்நகரத்தில் சீக்கியர்களின் புனிதத் தலமான பொற்கோயில் உள்ளது. இந்நகரம் சண்டிகர் தலைநகருக்கு 217 கி.மீ. தொலைவில் அமைந்துள்ளது. மேலும் இது பாகிஸ்தானுக்கு மிக  அருகில் உள்ளது.இந்திய பாகிஸ்தான் எல்லைப்பகுதியான வாகா 28 கி.மீ. தொலைவில் அமைந்துள்ளது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 219 மீட்டர் (718 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 975,695 மக்கள் இங்கு வசிக்கின்றார்கள். இவர்களில் 54% ஆண்கள், 46% பெண்கள் ஆவார்கள். அம்ரித்சர் மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 73%,  பெண்களின் கல்வியறிவு 68% ஆகும். இது இந்திய தேசிய சராசரி கல்வியறிவான 59.5% விட கூடியதே. அமிருதசரசின் மக்கள் தொகையில் 12% ஆறு வயதுக்குட்பட்டோர் ஆவார்கள்.
வெளியிணைப்புகள்
பகுப்பு:அம்ரித்சர் பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும் பகுப்பு:பஞ்சாபிலுள்ள மாநகரங்கள் பகுப்பு:அமிர்தசரஸ் மாவட்டம்
நாதாலி ஏ. காபிரோல்
'''நாதாலி ஏ. காபிரோல்' (Nathalie A. Cabrol)'' ஒரு பிரெஞ்சு அமெரிக்க வானுயிரியலாளர் ஆவார். இவர் கோள் அறிவியலில் சிறப்பு வல்லுனர் ஆவார். இவர் செவ்வாயின் தொன்மையான ஏரிகளை ஆய்வு செய்கிறார். இவர் உயர் ஏரித் திட்டத்தின் கீழ்  சிலியின் நடுவண் ஆண்டெசு மலையில் மீக் குத்துயரத் தேட்டங்களில் முதன்மை ஆய்வளராக ஈடுபடுகிறார். இத்திட்டம் நாசாவின் வானுயிரியல் நிறுவனத் திட்டமாகும் அங்கு இவரும் இவரது குழுவும் அறுதிநிலைச் சூழல்களில் உயிரினங்களின் தகவமைப்பை ஆவணப்படுத்துகிறார் விரைவான காலநிலை மாற்றம் ஏரிச் சூழல் அமைப்புகளிலும் வாழிடங்களிலும் ஏற்படுத்தும் விளைவுகளையும் புவிஉயிரியல் பதிவுகளையும் கோள் தேட்டக் கண்ணோட்டத்தில் ஆய்கிறார்.
மேற்கோள்கள்
பகுப்பு:வாழும் நபர்கள் பகுப்பு:வானுயிரியலாளர்கள் பகுப்பு:பெண் வானியலாளர்கள் பகுப்பு:பிரெஞ்சு வானியலாளர்கள் பகுப்பு:கோள் அறிவியலாளர்கள் பகுப்பு:பெண் கோள் அறிவியலாளர்கள் பகுப்பு:பிரெஞ்சுப் பெண் அறிவியலாளர்கள் பகுப்பு:பிரெஞ்சுப் பெண் எழுத்தாளர்கள் பகுப்பு:பிரெஞ்சு அறிவியல் எழுத்தாளர்கள்
அணைவு
அணைவு (lapping) பரப்பு சீரமைக்கும் ஒரு முறை. இதனால் பொருள்களின் மேற்பரப்பைச் சீராக்கிச் சீராக்கிச் சொரசொரப்பை நீக்கலாம். பொருள்களின் வடிவத்தையும், உருவத்தையும் வேண்டிய அளவுக்குத் துல்லியமாக்கலாம்.
வைரம், சிலிக்கான் கார்பைடு, அலுமினியம் ஆக்ஸைடு போரான் நைட்ரைடு பொடிகள் அணைவுக்கு பயன்படுத்தப்படுகின்றன. இப்பொடிகளை நேரடியாகவோ அல்லது மண்ணெண்ணெயுடன் கலந்து பசையாக சீரமைக்க வேண்டிய பொருளின் மேற்பரப்பில் தேய்க்க வேண்டும். இதனால் மேற்பரப்பு சீரடைகிறது. மேற்கூறிய கடினப்பொருட்களின் வேறொரு பொருளின் மேல் உராய்ந்தால் அப்பொருளின் மேற்பரப்பு தேய்வடைகிறது. பொடிக்கு எந்தவித தேய்மானமும் இல்லை.
பற்சக்கரங்களின் பற்கள், அளவுத்துண்டு, உலக்கை, அச்சுத்தண்டு, தாங்கித்தளம், தாங்கிக் கிண்ணம் போன்ற பல எந்திர உறுப்புகள் அணைவு முறையில் சீரமைக்கப்படுகின்றன.
வெளி இணைப்புகள்
பகுப்பு:உலோகவேலை
திமோர் இலை கதிர்க்குருவி
திமோர் இலை கதிர்க்குருவி (Timor leaf warbler)(பிலோசுகோபசு பிரிசுபைடெசு) என்பது பில்லோசுகோபிடே குடும்பத்தில் உள்ள பழைய உலக கதிர்க்குருவி சிற்றினமாகும். இது திமோர் தீவில் காணப்படுகிறது. இதன் நெருங்கிய சிற்றினமாக ரோட் இலைக் கதிர்குருவி உள்ளது.
மேற்கோள்கள்
பகுப்பு:கதிர்க்குருவி
கிளைக்கோஜெனிசிஸ்
கிளைகோஜெனிஸிஸ்(Glycogenesis) என்பது கிளைகோஜென் உருவாகும் நிகழ்வு ஆகும், இதில் குளுக்கோஸ் மூலக்கூறுகள் கிளைகோஜனை சங்கிலிகளுக்கான சேமிப்பிற்காக சேர்க்கப்படுகின்றன. கோர் சுழற்சியை தொடர்ந்து கல்லீரலின் பின்பகுதியுள்ள ஓய்வு காலங்களில் இந்த செயல்முறை செயல்படுத்தப்படுகிறது, மேலும் உயர் குளுக்கோஸ் அளவுகளுக்கு பதிலளிப்பதன் மூலம் இன்சுலின் செயல்படுத்துகிறது, உதாரணமாக ஒரு கார்போஹைட்ரேட் கொண்ட உணவுக்குப் பிறகு இந்நிகழ்வு நடைபெருகிறது.
படிநிலைகள்
thumb
கட்டுப்பாடு மற்றும் ஒழுங்குமுறைகள்
கிளைகோஜெனீசிஸ் ஹார்மோனின் செயல்பாடுகளால் நடைபெருகிறது..
கிளைகோஜென் சின்தேஸ் மற்றும் கிளைகோஜன் பாஸ்போரிலேஸ் ஆகியவற்றின் மாறுபட்ட பாஸ்போரிலேஷன் கட்டுப்பாட்டு முக்கிய வடிவங்களில் ஒன்றாகும். இது ஹார்மோன்  கட்டுப்பாட்டின்கீழ் உள்ள நொதிகளால் கட்டுப்படுத்தப்படுகிறது, இது பல காரணிகளால் கட்டுப்படுத்தப்படுகின்றன. இதுபோன்ற பல கட்டுப்பாடுகளால் பலவிதமான எதிர்மறையான விளைவுகளை உள்ளடக்கியுள்ளது.
எபிநெஃப்ரின் (அட்ரினலின்)
கிளைகோஜென் பாஸ்போரிலேஸ் பாஸ்ஃபோரிலேஷன் மூலம் செயல்படுத்தப்படுகிறது, அதேசமயத்தில் கிளைகோஜன் சின்தேஸ் செயலை தடைசெய்கிறது.
கிளைகோஜென் பாஸ்போரிலேஸ் அது என்சைம் பாஸ்போலலிஸ் கினேஸ் மூலம்  அதன் குறைவான செயலில் "பி" வடிவில் இருந்து செயலில் ஏ" வடிவத்திற்கு மாற்றப்படுகிறது, . இந்த பிந்தைய நொதி தன்னை புரத கினேஸ் ஏ மூலம் செயல்படுத்துகிறது மற்றும் பாஸ்போபிரோதீன் பாஸ்பாடெஸ் -1 மூலம் செயலிழக்கப்படுகிறது.
புரோட்டீன் கினேஸ் ஒரு ஹார்மோன் அது அட்ரினலின் மூலம் செயல்படுகிறது. எபினீஃப்ரைன் ஏற்பு புரதத்தில் இணைந்து, அது அடினிலேட் சைக்லேசை செயல்படுத்துகிறது. பிந்தைய நொதி ATP இருந்து சுழல் AMP உருவாவதற்கு காரணமாகிறது; இரண்டு மூலக்கூறு சுழற்சி ஏ எம் பி புரோட்டின் கைநேஸ் ஏ துணை அலகுடன் இணையும்போது பாஸ்பாரிலேட்டாகவும், இதர புரதமாகவும் உடைபடுகிறது.
எலிநெஃப்ரைன் கிளைகோஜென் பாஸ்போரிலேசை செயல்படுத்துவது மட்டுமல்லாமல் கிளைகோஜன் உருவாக்கத்தையும் தடுக்கிறது. இது கிளைகோஜன் பாஸ்போரிலேசை செயல்படுத்தும் விளைவை அதிகரிக்கிறது. புரதம் கினேஸ் A எனும் அமிலம் போஸோரிலேட்டாக செயல்படுகிறது, இது செயல்பாட்டை குறைக்கிறது. இது ஒத்துழைக்கும் பரஸ்பர கட்டுப்பாடு என்று அறியப்படுகிறது. கிளைகோஜெனீசிஸின் கட்டுப்பாடு பற்றிய கூடுதல் தகவல்களுக்கு கிளைகோலைஸிஸைப் பார்க்கவும்.
இன்சுலின்
பீட்டா அட்ரினெர்ஜிக் ஏற்பி (ஜி-புரோட்டின் இணைந்த வாங்கி) மூலமாக எபினெப்ரினை சமிக்ஞை செய்ய இன்சுலின் ஒரு விரோத விளைவு உண்டுபண்ணுகிறது. இன்சுலின் அதன் வாங்கியை (இன்சுலின் ஏற்பி) பிணைக்கும்போது, அது Akt இன் செயல்பாட்டின்போது (பாஸ்ஃபோரிலேசன்) செயல்படுகிறது, இதனால் இது பாஸ்போடிரோடெரேஸை (PDE) செயல்பட தூண்டுகிறது. PDE பின்னர் சுழல் AMP (cAMP) நடவடிக்கையைத் தடுக்கும் மற்றும் PKA இன் செயலிழக்கச் செய்யும், இது ஹார்மோன் உணர்திறன் லிபஸ் (HSL) டீபாஸ்ஃபோரிலேட்டாக செயலற்ற விளைவை ஏற்படுத்தும், இதனால் லிப்போலிஸிஸ் மற்றும் லிபோஜெனீசிஸ் ஒரே நேரத்தில் நடைபெறுவதில்லை.
கால்சியம் அயனி
கால்சியம் அயனிகள் அல்லது சுழற்சி AMP (cAMP) இரண்டாம் தூதுவர்களாக செயல்படும். இது எதிர்மறை கட்டுப்பாட்டின் ஒரு எடுத்துக்காட்டு. கால்சியம் அயனிகள் பாஸ்பாரிலெஸ் கினேஸ் செயல்படுத்துகின்றன. இது கிளைகோஜென் பாஸ்போரிலேசை செயல்படுத்துகிறது மற்றும் கிளைகோஜன் சின்தேஸைத் தடுக்கிறது.
வெளி இணைப்பு
பகுப்பு:வேலூர் மாவட்ட ஆசிரியர்கள் தொடங்கிய கட்டுரைகள்
பெரும் நீர்நாய்
பெரும் நீர்நாய் (Pteronura brasiliensis) என்பது தென் அமெரிக்காவை தாயகமாகக் கொண்ட நீர்நாய் இனமாகும். இது மரநாய்வகையி குடும்பத்தின் மிக நீளமான உடல் கொண்ட விலங்காகவும் 1.7 m வரை வளரக்கூடிய வகையில் தகவமைத்துக் கொண்டுள்ள ஒரே கொன்றுண்ணியாகவும் உள்ளது. மற்ற மரநாய்வகையி விலங்குகள் போலன்றி இது சமுதாய வாழ்க்கைக்குரியது. மூன்று முதல் எட்டுவரையான குழுவாக வாழும். பொதுவாக தம் பகுதியில் அமைதியான விலங்காகக் காணப்பட்ட போதிலும் குழுக்களுக்கிடையில் மூர்க்கத்தனமானது. இது பகல் நடத்தைக்குரியதாக பகலில் செயற்றிறன் மிக்கதாகக் காணப்படும். இது ஒரு சத்தமிடும் விலங்கினமாக கோபம் மற்றும் மீளமைதலின் போது தனித்துவமான ஒலியெழுப்புவது பதிவுசெய்யப்பட்டுள்ளது.
பெரும் நீர்நாய் தென்னமெரிக்காவின் வட மத்திய பகுதியில், அதிலும் அதிகமாக அமேசன் ஆறு மற்றும் பந்தானல் பகுதியில் வாழ்கிறது.
இதன் பரவல் பெருமளவு குறைவடைந்து செல்வதுடன் தொடர்ச்சியற்றும் காணப்படுகின்றது. 1950,1960 களில் உச்சமடைந்த அவற்றின் மென்மையான தோலுக்கான வேட்டையாடல்களால் அவற்றின் எண்ணிக்கை வெகுவாகக் குறைந்தது. இவ்விலங்குகளின் எண்ணிக்கை காடுகளில் 5,000ஐ விடக் குறைந்தமையால்  1999 இல் ஆபத்துக்குள்ளான விலங்குகளின் பட்டியலில் சேர்க்கப்பட்டது. இது அமெரிக்க வெப்ப மண்டலப் பகுதியில் காணப்படுகின்ற மிக ஆப்த்துக்குள்ளான விலங்கு ஆகும். இவற்றின் வாழிடம் பாதிப்புக்குள்ளாதல் மற்றும் இடர்நிலை என்பன அதிகமானதாகும். இராட்சத நீர்நாய் ஒரு பிறப்பாக்க வளம் குறைந்த விலங்காகவும் உள்ளது ; 2013 இல் 60 விலங்குகள் மட்டுமே பிறந்தன.
பெரும் நீர்நாய் ஈரூடகவாழி வாழ்க்கை முறையைக் காட்டுவதற்காக பல்வேறு இசைவாக்கங்களைக் காட்டுகின்றன. அவை; உடல் குறைந்தளவு மயிர்களால் மூடப்பட்டிருத்தல், செட்டை போன்ற வால், துடுப்புப் பாதங்கள் என்பனவாகும். இந்த விலங்கினங்கள், அடிக்கடி வெள்ளத்தால் நிரம்பக்கூடிய நன்னீர் ஆறுகளையும் ஓடைகளையும் விரும்புவதுடன் ஏரிகள் நீர்வீழ்ச்சிகளையும் விரும்பும். தமது உணவு இடத்திற்கு அணமையில் தங்கும் முகாம்களை அமைப்பதற்கா அங்குள்ள தாவரங்களை துப்புரவு செய்யும். இராட்சத நீர்நாய் தனித்துவமாக கெளுத்தி முதலிய மீன்களை உண்பதுடன் ஆமை, நண்டு, பாம்பு முதலானவற்றையும் உண்ணும். மனிதரைத் தவிர இதற்கு குறிப்பான கொன்றுண்ணி இல்லை.
உயிரியல் மற்றும் நடத்தைகள்
பெரும் நீர்நாய் பரிய உடலமைப்புள்ள, கூட்டமாக வழும், ஒரு பகலாடி விலங்காகும். ஆரம்பகால நாடுகாண் பயணிகள் அவர்களின் படகுகளைச் சுழ்ந்து கொள்ளும் சத்தமிடும் விலங்காக கூறுவர். 1970களின் பிற்பகுதியில் டியுப்பிலெக்சின் முன்மாதிரிகள் வரை இவ்விலங்கு பற்றி சிறியளவிலான தகவல்களே காணப்படுகின்றன இந்த அழிவுக்குள்ளாகும் விலங்கு பற்றி அக்காலத்தில் தான் ஒரு ஆராய்ச்சி கட்டமைப்பு உருவாக்கப்பட்டது.
உருவவியல் மற்றும் நடத்தைகளைக் கொண்டு பெரும் நீர்நாயை மற்றைய நீர்நாயில் இருந்து இலகுவில் வேறுபடுத்த முடியும். மரநாய்வகையி குடும்ப விலங்கில் பாரிய உடல் நீளத்தை இவ்விலங்கு காட்டிய போதும் கடல் நீர்நாயும் பாரியதாகக் காணப்படும்.
மேற்கோள்கள்
பகுப்பு:நீர்நாய்கள்
சானூர் சனா
சானூர் சனா பேகம் (Shanoor Sana) சனா என்ற தனது பெயரிலான மேடைப் பெயரால் பிரபலமாக அறியப்படும் இவர் இந்திய திரைப்பட நடிகையும், தொலைக்காட்சி ஆளுமையும், வடிவழகியுமாவார். இவர், முக்கியமாக தெலுங்குத் திரைப்படத்துறையில் பணியாற்றுகிறார். சில தமிழ், கன்னடம் மற்றும் மலையாளப் படங்களிலும் நடித்துள்ளார். இவர் 200க்கும் மேற்பட்ட படங்களில் பெரும்பாலும் துணை வேடங்களிலேயே நடித்துள்ளார்.
சுயசரிதை
இவர் ஆந்திராவின் ஐதராபாத்தின் ஒரு கிறிஸ்தவத் தந்தைக்கும், முஸ்லிம் தாய்க்கும் பிறந்தார். தனது படிப்பை முடிப்பதற்கு முன்பே தனது பதின்பருவத்திலேயே சதாத் என்பவரை மணந்தார். இவர்களது மகன் சையத் அன்வர் அகமது ஒரு திரைப்பட தயாரிப்பாளராக இருக்கிறார். இவரது மருமகள் சமீரா செரிப் ஒரு தொலைக்காட்சி நடிகையாக இருக்கிறார்.
தொழில்
ஆரம்பத்தில் வடிவழகுத் துறையில் தனது வாழ்க்கையைத் தொடர்ந்தார். தொலைக்காட்சி மற்றும் விளம்பரப் பணிகளில் பணியாற்றி வந்தபோது இயக்குனர் கிருஷ்ண வம்சியிடமிருந்து திரைப்படத்தில் நடிக்க இவருக்கு வாய்ப்பு கிடைத்தது. இயக்குனர் கிருஷ்ண வம்சி தனது 1996 ஆம் ஆண்டு நின்னி பெல்லாடுதா திரைப்படத்தில் துணை வேடத்தில் இவரை நடிக்க வைத்தார். இந்த படம் வணிக ரீதியாக வெற்றிப் பெற்று பாராட்டப்பட்டது. இதில் அக்கினேனி நாகார்ஜுனா முக்கிய கதாபாத்திரத்தில் நடித்திருந்தார்.
அதன் பின்னர் இவர் பெரும்பாலும் தெலுங்குப் படங்களில் துணை நடிகையாக தோன்றினார். 2011ஆம் ஆண்டு ஸ்ரீ ராம ராஜ்யம் திரைப்படத்தில் கைகேயி வேடத்தில் இவரது நடிப்பு பாராட்டப்பட்டது. மேலும் 2011 ஆம் ஆண்டு ராஜபாட்டை திரைப்படத்தில் எதிர்மறையான பாத்திரத்தில் நடித்ததற்காக விமர்சன ரீதியாக பாராட்டப்பட்டார். 2018ஆம் ஆண்டில், தமிழ் குடும்பத் நாடகத் தொடரான பொன்மகள் வந்தாள் மூலம் தமிழ் தொலைக்காட்சி நடிப்பில் அறிமுகமானார்.
மே 2020 இல், தனது மருமகள் சமீரா செரிப்புடன் சமையல் முறைகளை கற்பிக்கும் தனது சொந்த யூடியூப் சேனலைத் தொடங்கினார்.
மேற்கோள்கள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:தெலுங்கு நடிகைகள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்திய தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1971 பிறப்புகள்
வாட்டு (அலகு)
வாட்டு (Watt) (குறியீடு: W) என்பது திறனை அளக்கும் ஓர் அனைத்துலக (எசு.ஐ) அலகு. ஒரு வாட்டு என்பது ஒரு நொடிக்கு ஒரு சூல் ஆற்றல் உருவாகுவதையோ, செல்வதையோ அல்லது கடப்பதையோ குறிக்கும் ஓர் அலகு. நீராவிப் பொறியின் உருவாக்கத்தில் பெரும்பங்களித்த சேமுசு வாட்டு (James Watt) என்பாரைச் சிறப்பிக்கும் வகையில், திறனின் அலகுக்கு வாட்டு என்ற பெயரிட்டனர்.
வரையறை
ஒரு நியூட்டன் விசையை எதிர்த்து ஒரு நொடிக்கு ஒரு மீட்டர் செல்லும் பொருள் செய்யும் வேலையின் வீதம் ஒரு வாட்டு அளவு ஆகும்.
எடுத்துக்காட்டுகள்
படியேறிச் செல்பவர் 200 வாட்டு வீதத்தில் வேலை செய்கிறார். ஒரு வழமையான தானுந்து (மகிழுந்து) 25,000 வாட்டு வீதத்தில் எந்திர ஆற்றலை உருவாக்குகிறது. ஒரு குதிரைத்திறன் என்பது 746 வாட்டுத் திறன் ஆகும்.
பகுப்பு:அலகுகள் பகுப்பு:திறன் அலகுகள் பகுப்பு:SI சார் அலகுகள்
கோபால்ட்டு முக்கார்பனைல் நைட்ரோசில்
கோபால்ட்டு முக்கார்பனைல் நைட்ரோசில் (Cobalt tricarbonyl nitrosyl) Co(CO)3NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கோபால்ட் சேர்மமாகும். அடர் சிவப்பு நிறத்தில் எளிதில் ஆவியாகும் ஒரு எண்ணெயாக இது காணப்படுகிறது. முனைவற்ற கரைப்பான்களில் கோபால்ட் முக்கார்பனைல் நைட்ரோசில் கரைகிறது. மிக எளிய உலோக நைட்ரோசில்களுக்கான எடுத்துக்காட்டுகளில் இதுவும் ஒன்றாகும். அதிக நச்சுத் தன்மை கொண்ட இச்சேர்மம் நிக்கல் டெட்ராகார்பனைலின் நச்சுத்தன்மையை நினைவூட்டுகிறது.
தயாரிப்பும் வினைகளும்
இருகோபால்ட்டு ஆக்டாகார்பனைலுடன் நைட்ரிக் அமிலத்தைச் சேர்த்து சூடுபடுத்தினால் கோபால்ட் முக்கார்பனைல் நைட்ரோசில் உருவாகிறது. இதைத் தவிர வேறு பல தயாரிப்பு முறைகளும் கண்டறியப்பட்டுள்ளன. கோபால்ட் முக்கார்பனைல் நைட்ரோசில் சேர்மம் மூவிணைய பாசுபீன்கள் மற்றும் ஐசோசயனைடுகள் போன்ற இலூயிசு காரங்களுடன் பதிலீட்டு வினைக்கு உட்படுகிறது. உடன் நிகழ்வாக கார்பனோராக்சைடு இழக்கப்படுகிறது..
மேற்கோள்கள்
பகுப்பு:கார்பனைல் அணைவுச் சேர்மங்கள் பகுப்பு:நைட்ரோசில் சேர்மங்கள்
பொறியாளர் நாள்
வெளியிணைப்புகள்
பகுப்பு:சனவரி சிறப்பு நாட்கள் பகுப்பு:பெப்ரவரி சிறப்பு நாட்கள் பகுப்பு:மார்ச் சிறப்பு நாட்கள் பகுப்பு:ஏப்ரல் சிறப்பு நாட்கள் பகுப்பு:மே சிறப்பு நாட்கள் பகுப்பு:சூன் சிறப்பு நாட்கள் பகுப்பு:சூலை சிறப்பு நாட்கள் பகுப்பு:ஆகத்து சிறப்பு நாட்கள் பகுப்பு:செப்டம்பர் சிறப்பு நாட்கள் பகுப்பு:அக்டோபர் சிறப்பு நாட்கள் பகுப்பு:திசம்பர் சிறப்பு நாட்கள்
ஐரீன் சேவியர்
ஐரீன் சேவியர் (ஆங்கிலம்: Patricia Lourdes Irene; மலாய்: Irene Xavier; சீனம்: 艾琳·萨维尔) (பிறப்பு: 17 டிசம்பர் 1951) என்பவர் மலேசியாவில் சுவாராம் (Suaram) எனும் முன்னணி மனித உரிமை அமைப்பின் செயற்பாட்டாளர்; பெண்கள் உரிமை ஆர்வலர்; மலேசியாவில் நன்கு அறியப்பட்ட பெண்ணியவாதியாகும்.
மலேசியாவின் பெண்களின் உரிமைகள் அமைப்பான (ஆங்கிலம்: Friends of Women, Selangor; மலாய்: Persatuan Sahabat Wanita Selangor) (PSWS) சிலாங்கூர் பெண்களின் நண்பர்கள் அமைப்பின் தலைவரும் ஆவார்.
1987-ஆம் ஆண்டு லாலாங் நடவடிக்கையில் (Operation Lalang) மலேசிய உள்நாட்டுப் பாதுகாப்புச் சட்டம் 1960 (Internal Security Act 1960) தேச நிந்தனையின் கீழ் (Sedition Act) கைது செய்யப்பட்டு குற்றம் சாட்டப்பட்டவர்; கமுந்திங் தடுப்பு மையத்தில் (Kamunting Detention Centre) 355 நாட்கள் தடுத்து வைக்கப்பட்டவர்.
சொந்த வாழ்க்கை
டிசம்பர் 17, 1951-இல் மலேசியாவின் பேராக் மாநிலத்தில் பிறந்தார். இவரின் அசல் பெயர் பாட்ரிசியா லூர்து ஐரீன் (Patricia Lourdes Irene). பல்கலைக்கழகத்தில் படிக்கும் போது 1971-ஆம் ஆண்டு பல்கலைக்கழகச் சட்டத்திற்கு (1971 Universities Act) எதிரான போராட்டங்களில் பங்கேற்றார்.
பல்கலைக்கழகத்தில் பட்டம் பெற்ற பிறகு, தொழிலாளர் இயக்கங்களில் தன்னை ஈடுபடுத்திக் கொண்டார். தாழ்த்தப்பட்ட வகுப்பினர்களுக்காகவும்; பெண் தொழிலாளர்களின் உரிமைகளுக்காகவும் போராடினார்.
குறைந்தபட்ச ஊதியத்தை சட்டமாக்குதல்
பெண்கள் உரிமை அமைப்புகள் மூலம், பெண் தொழிலாளர்களுக்கு அவர்களின் சொந்த சூழ்நிலையைப் புரிந்து கொள்ளக் கற்றுக் கொடுப்பது; தொழிலாளர் சங்கங்களை உருவாக்க ஊக்குவிப்பது; நிர்வாகத்தினரிடம் இருந்து சிறந்த பலன்களைப் பெறுக் கொடுப்பது; வீட்டுப் பணியாளர்களுக்கு குறைந்தபட்ச ஊதியத்தை சட்டமாக்குமாவது போன்றவற்றை அரசாங்கத்திடம் முன்வைத்தார்.
பொது
மலேசிய சமூக ஆர்வலரான ஐரீன் சேவியர், பெண்களின் உரிமைகள் மற்றும் தொழிலாளர்களின் உரிமைகளில் அக்கறை கொண்டவர். மேலும் உரிமைகளுக்காகப் போராடும் பிற இயக்கங்களின் செயல்பாடுகளிலும் ஈடுபட்டுள்ளார். பெண்கள் உதவிக் கழகம் (Women’s Aid Organisation - WAO) எனும் அமைப்பிலும் பங்கு வகிக்கின்றார்.
மலேசியத் தொழிலாளர்களுக்கு நியாயமான முறையில் ஊதியம் வழங்கப்பட வேண்டும் என்று மலேசியாவில் ஒழுக்கமான ஊதியம் （Malaysia for Decent Living Wage）எனும் அமைப்பையும் தோற்றுவித்தார்.
சிறை வாழ்க்கை
கமுந்திங் தடுப்பு மையத்தில் (Kamunting Detention Centre) 355 நாட்கள் தடுத்து வைக்கப்பட்டு இருந்த போது, ஐரீன் ஒரு பெண் உரிமை ஆர்வலராகப் பணிபுரிந்ததால் குறிவைக்கப் பட்டதாகவும்; தடுத்து வைக்கப்பட்ட முதல் 60 நாட்களில், தான் தாக்கப் பட்டதாகவும்; அவமானப்படுத்தப் பட்டதாகவும்; மனரீதியாகக் கொடுமை செய்யப் பட்டதாகவும் அறியப் படுத்தினார்.
கமுந்திங் தடுப்பு மையம், பேராக் தைப்பிங் நகருக்கு அருகில் கமுந்திங் எனும் புறநகர்ப் பகுதியில் அமைந்து உள்ளது. இந்தத் தடுப்பு மையத்தை மலேசியாவின் குவாந்தானாமோ எனும் அடைமொழியுடன் அழைப்பதும் உண்டு.
2001-ஆம் ஆண்டில், மலேசிய உள்நாட்டுப் பாதுகாப்புச் சட்டத்தின் கீழ் மனித உரிமை ஆர்வலர்களை அரசாங்கம் கைது செய்ததை எதிர்த்து அவர் உண்ணாவிரதப் போராட்டத்தில் ஈடுபட்டார்.
வெளி இணைப்புகள்
பகுப்பு:1951 பிறப்புகள் பகுப்பு:மலேசிய நபர்கள் பகுப்பு:மலேசிய இந்தியர்கள் பகுப்பு:மலேசியாவில் அரசியல் பகுப்பு:மலேசிய மனித உரிமை செயற்பாட்டாளர்கள்
மார்ட்டின் க்ராம்பன்
மார்ட்டின் க்ராம்பன் (மார்ச் 9, 1928-ஜூன் 18, 2015) ஒரு முன்னணி செர்மானி குறியியல் வல்லுநர், கெட்டிங்கனில் பேராசிரியராகப் பணியாற்றினார்.
க்ரம்பன் காட்சித் திறனாய்வு மற்றும் சுற்றுச்சூழல் உணர்வின் புலத்தில் ஒரு தொழில்முறை கலைஞராகவும் பணிபுரிந்தார், ஆனால் பீட்டோசேமோட்டோடிக்ஸ் (தாவர செமிசோசிஸின் ஆய்வு), பின்னர் அவர் உயிரியலின் முக்கிய பிரிவு அல்லது உயிர் வேதியியல்- Zeitschrift für Semiotik இன் இணை ஆசிரியர் ஆவார்.
மேற்கோள்கள்
பகுப்பு:1928 பிறப்புகள் பகுப்பு:2015 இறப்புகள்
நீர்வளூர்
நீர்வளூர்காஞ்சீபுரத்தில் இருந்து 15 கிலோமீட்டர் தொலைவில் அமைந்துள்ள ஒரு கிராமம் ஆகும். இது வாலாஜாபாத் ஒன்றியத்திற்கு உட்பட்ட, இந்த கிராமம்  சென்னை-பெங்களூர் தேசிய நெடுஞ்சாலை அருகில் உள்ளது. இங்கு 500அண்டுகளுக்கு முற்பட்ட பழைமையான லக்ஷ்மி நாராயண பெருமாள் கோயில் உள்ளது. இது அஹோபில மடத்தின் கட்டுப்பாட்டில் உள்ளது.
நாகம்பாடி நாகநாதசுவாமி கோயில்
நாகம்பாடி நாகநாதசுவாமி கோயில் தமிழ்நாட்டில் நாகபட்டினம் மாவட்டம், நாகம்பாடி என்னும் ஊரில் அமைந்துள்ள சிவன் கோயிலாகும்.
நீர்வளூர்
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
நாகம்பாடி நாகநாதசுவாமி கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நாகநாதர், நாகவள்ளி சன்னதிகளும், விநாயகர், முருகன், தெட்சிணாமூர்த்தி, பைரவர், சூரியன், நாகவள்ளி, அப்பர், சுந்தரர், சனீஸ்வரர், ஆஞ்சநேயர், நவகிரகம், துர்கா, சண்டிகேஸ்வரர், மகாலெட்சுமி, தானியலெட்சுமி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேளம்
மேளம் (Melam) என்பது தமிழகம், கேரளா மற்றும் தென்னிந்தியாவின் சில பகுதிகளில் பயன்படுத்தப்படும் தனித்துவமான ஒரு வகை தாள இசைக்கருவியாகும். மத்தளம் என்ற பெயராலும் இது அழைக்கப்படுகிறது. மேளத்தை இசைக்கும் கலைஞர் மேளக்காரர் எனப்படுகிறார். பண்டைய தமிழகத்தில் கோயில்களில் நடைபெறும் அனைத்து சிறப்பு நிகழ்வுகளுக்கும் மேள இசை பயன்படுத்தப்பட்டது. கோவில் மேளம், நையாண்டி மேளம், உறுமி மேளம் போன்றவை சில வகை மேள இசை வகைகளாகும். திருமண விழாக்களில் கெட்டி மேளமும், மரண சடங்குகளில் பறை இசையும் இசைக்கப்படுகிறது. கேரளாவில் இசைக்கப்படும் அனைத்து மேள இசைகளிலும் மிகவும் பாரம்பரியமானது பாண்டி மேளம் ஆகும். இது பொதுவாக கோவிலுக்கு வெளியே இசைக்கப்படுகிறது. பஞ்சரி மேளம் என்று அழைக்கப்படும் மற்றொரு வகை மேளம் பாண்டி மேளம் போன்றது என்றாலும் இது  கோவிலுக்குள் இசைக்கப்படுகிறது.
வரலாறு
தமிழ் மக்கள் பயன்படுத்தும் இசைக் கருவிகளின் பட்டியலில் ஒன்றாக மேளம் காணப்படுகிறது. திருமுறை இப்பட்டியலை அளிக்கிறது.
மத்தளந் துந்துபி வாய்ந்த முருடிவற்றால்
எத்திசை தோறும் எழுந்தியம்ப - ஒத்துடனே
மங்கலம் பாடுவார் வந்திறைஞ்ச மல்லரும்
கிங்கரரும் எங்குங் கிலுகிலுப்பத்
எட்டாம் நூற்றாண்டில் தமிழ் இலக்கியத்தில் பாடப்பட்ட நாலாயிரத் திவ்ய பிரபந்தத்தில் இடம்பெற்றுள்ள நாச்சியார் திருமொழி என்ற ஆண்டாள் பாசுரமே மேளம் என்பதாகவும் கூறப்படுகிறது.
மத்தளம் கொட்டவ ரிசங்கம் நின்றூத,
முத்துடைத் தாம நிரைதாழ்ந்த பந்தற்கீழ்
மைத்துனன் நம்பி மதுசூதன் வந்து,என்னைக்
கைத்தலம் பற்றக் கனாக்கண்டேன் தோழீநான்.
மத்தளம் இசைக்க, வரிசையாக நின்ற சங்குகள் ஊதப்பட, முத்துச்சரங்கள் தொங்கும் விதானத்தின் கீழ் நம் இறைவனும் உறவினருமான மதுசூதணன் என் கையை அவர் கைகளில் பற்றிக்கொள்வது போல கனா கண்டேனடி தோழி என்பது இப்பாடலின் பொருளாகும். '
இறைவன் கண்ண்ணுடன் தனக்குத் திருமணம் நடைபெறுவது போன்ற கனவு வந்ததை தலைவி தோழிக்கு விளக்குவதாக அமைந்துள்ளது இப்பாடல். திருமண மண்டபத்தின் அலங்காரம், ஊர்வலம்,, இசைக்கப்பட்ட இசைக்கருவிகள் போன்றவை பாடலில் விளக்கப்படுகின்றன.
மேற்கோள்கள்
பகுப்பு:தாள இசைக்கருவிகள் பகுப்பு:தமிழிசை
இரத்தஅழுத்தமானி
இரத்தஅழுத்தமானி (Sphygmomanometer) என்பது இரத்த அழுத்தத்தினை அளவிடுவதற்குப் பயன்படும் கருவி ஆகும். இது நாடி அழுத்தமானி என்றும் இரத்த அழுத்த அளவி என்றும் அழைக்கப்படுகிறது.
வரலாறு
இரத்த அழுத்தமானியை ஆஸ்திரிய நாட்டைச் சேர்ந்த மருத்துவர் சாமுவேல் சீக்ப்ரிட் கார்ல் ரிட்டர் வான் பாஸ்ச் 1881ஆம் ஆண்டு கண்டுபிடித்தார். சிபியோன் ரிவா-ரோக்கி 1896-ல் மிகவும் எளிதாகப் பயன்படுத்தப்படும் மானியினை அறிமுகப்படுத்தினார். 1901ஆம் ஆண்டில், முன்னோடி நரம்பியல் அறுவை சிகிச்சை நிபுணரான மருத்துவர் கார்வி குசிங், ரிவா-ரோச்சியின் இரத்தஅழுத்தமானியினை அமெரிக்காவிற்கு கொண்டு வந்து, நவீனமயமாக்கி, மருத்துவ சமூகத்தில் பிரபலப்படுத்தினார். 1905ஆம் ஆண்டில் உருசிய மருத்துவர் நிகோலாய் கொரோட்கோவ் "கொரோட்காஃப் ஒலிகள்" கண்டுபிடித்ததைத் தொடர்ந்து இதயவிரிவு அழுத்தத்தினை இரத்த அழுத்த அளவீட்டுடன் சேர்த்தபோது மேலும் முன்னேற்றம் ஏற்பட்டது. வில்லியம் ஏ. பாம் 1916-ல் பாமனோமீட்டர் வகையினைக் கண்டுபிடித்தார்.
அமைப்பு
ஒரு ஊதப்பட்ட சுற்றுப்பட்டை, ஒரு அளவிடும் அலகு (மெர்குரி மானோமீட்டர், அல்லது அனரோயிட் அளவி) மற்றும் ஊதலுக்கான ஒரு பொறிமுறையானது கைமுறையாக இயக்கப்படும் குமிழ் மற்றும் அடைப்பிதழ் அல்லது மின்சாரத்தில் இயக்கப்படும் கருவியினை ஆகியவற்றைக் கொண்டுள்ளது.
இரத்த அழுத்தமானியில் ஒரு குமிழ் குழாய் உடன் இணைந்த வெப்பநிலைமானி ஒன்றும் காணப்படுகின்றது. இந்த குமிழை அழுத்தும் போது பாதரசம் உந்தப்படுகின்றது. ஒரு அளவி எவ்வளவு பெரிதாக இருக்கும் என்பதை ஒரு பாதை காட்டுகிறது. இந்த அழுத்தமானி பாதரசத்தினைக் கொண்டு இருக்கும். இதனுடன் இணைந்த இதயத்துடிப்பு மானி மூலம் இரத்த அழுத்தத்தைக் கண்டறியப்படுகிறது.
எண்ணிம அல்லது மற்றும் சாதாரண வகையிலா என இரண்டுவித இரத்த அழுத்தமானிகள் தற்போது பயன்படுத்தப்படுகின்றன. துல்லியம் மற்றும் வசதி ஆகியவற்றில் இவை வேறுபடுகின்றன.
வெளி இணைப்புகள்
பகுப்பு:அளவிடும் கருவிகள் பகுப்பு:19-ஆம் நூற்றாண்டுக் கண்டுபிடிப்புகள்
இராணி தேனீ அமிலம்
இராணி தேனீ அமிலம் (Queen bee acid)(10-ஐதராக்சி-2-டெசினோயிக் அமிலம் அல்லது 10-HDA) என்பது அரச கூழ்மத்தில் காணப்படும் ஒரு கொழுப்பு அமிலமாகும்.
இராணி தேனீ அமிலத்தின் சாத்தியமான மருந்தியல் செயல்பாடுகளுக்காக ஆராயப்படுகிறது. இது நரம்புத் தண்டு/ முன்னோடி உயிரணுக்களின் (நரம்பணு, ஆசுட்ரோசைட்டுகள் அல்லது ஒலிகோடென்ட்ரோசைட்டுகள் என வேறுபடுத்தும் திறன் கொண்ட உயிரணுக்கள்) நரம்பணு உயிரணு ஆக்கத்தினைசெயற்கைக் கல முறையில் ஊக்குவிக்கிறது. கூடுதலாக, இராணி தேனீ அமிலம் ஆய்வுக்கூடத்தில் வளர்க்கப்பட்ட உயிரணுக்களில் புற்றுநோய் எதிர் ஆற்றல், நுண்ணுயிர் எதிர் ஆற்றல், நோயெதிர்ப்பியத் திறன், ஈத்திரோசன் செயல்பாடு கொண்டிருப்பதாகத் தெரிவிக்கப்பட்டுள்ளது.
ஐக்கிய நாடுகளின் உணவு மற்றும் மருந்து நிர்வாகம், அரச கூழ்மத் தயாரிப்புகளைச் சந்தைப்படுத்துவதற்கு ஆதாரமற்ற சுகாதார நலன்களைப் பயன்படுத்திய நிறுவனங்களுக்கு எதிராகச் சட்ட நடவடிக்கை எடுத்துள்ளது.
வெளி இணைப்புகள்
பகுப்பு:ஐதராக்சி அமிலங்கள் பகுப்பு:கொழுப்பு அமிலங்கள் பகுப்பு:Articles without KEGG source
டேசயான்
டேசயான் (Taecyeon) (பிறப்பு: டிசம்பர் 27, 1988) ஒரு தென் கொரியா நாட்டு நடிகர், ராப்பர், நடனக்கலைஞர், பாடகர், விளம்பர நடிகர் மற்றும் பாடலாசிரியர் ஆவார். இவர் 2008ஆம் ஆண்டு முதல் சிண்ட்ரெல்லா சிஸ்டர், ட்ரீம் ஹை, வோண்டேர்புள் டே போன்ற தொலைக்காட்சி தொடர்களில் நடித்ததன் மூலம் எல்லோராலும் அறியப்படும் நடிகர் ஆவார்.
வெளி இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய ஆண் பாடகர்கள் பகுப்பு:தென் கொரிய விளம்பர நடிகர்கள்
1,2,3,6-டெட்ரா ஐதரோபென்சால்டிகைடு
1,2,3,6-டெட்ரா ஐதரோபென்சால்டிகைடு (1,2,3,6-Tetrahydrobenzaldehyde) என்பது C6H9CHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சால்டிகைடின் பகுதியாக ஐதரசனேற்றம் செய்யப்பட்ட வழிப்பெறுதியே 1,2,3,6-டெட்ரா ஐதரோபென்சால்டிகைடு என்று சம்பிரதாயமாக கூறப்படுவதுண்டு. இதுவொரு நிறமற்ற நீர்மமாகும். அக்ரோலீன் மற்றும் பியூட்டாடையீன் ஆகியவற்றின் டையீல்சு ஆல்டர் வினையில் இச்சேர்மம் உற்பத்தி செய்யப்படுகிறது. 3,4-எப்பாக்சிசைக்ளோமெத்தில்-3,4-எப்பாக்சிசைக்ளோயெக்சேன் கார்பாக்சிலேட்டு என்ற ஒரு பயனுள்ள பிசினை தயாரிப்பதற்கான முன்னோடிச் சேர்மமாகவும், தொழிற்சாலை பூச்சுகளின் முன்னோடியாகவும் 1,2,3,6-டெட்ரா ஐதரோபென்சால்டிகைடு பயன்படுத்தப்படுகிறது. இம்மாற்றம் டிசுசெங்கோ வினைக்கு இன்றியமையாத மாற்றமாகக் கருதப்படுகிறது. அதாவது கார வினையூக்கியால் எசுத்தரும் அதைத் தொடர்ந்து இரட்டை எப்பாக்சினேற்றமும் இவ்வினையில் நிகழ்கின்றன
.
ஆனையூர்
ஆனையூர் (ஆங்கிலம்:Anaiyur), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், மதுரை வடக்கு வட்டத்தில் உள்ள ஒரு நகராட்சி ஆகும். இது 18 வார்டுகளுடன் செயல்பட்டுக் கொண்டிருந்தது. 2015--க்குப் பிறகு ஆனையூர் நகராட்சி, மதுரை மாநகராட்சியின் மண்டல எண் 1-இல், 3-வது வார்டு பகுதியாக செயல்படுகிறது.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 63,917 மக்கள் இங்கு வசிக்கின்றார்கள். இவர்களில் 32,114 ஆண்கள், 31,803 பெண்கள் ஆவார்கள். ஆனையூரில் 1000 ஆண்களுக்கு 990 பெண்கள் உள்ளனர். இது தமிழக மாநில சராசரியான 996-யை விட குறைவானது. ஆனையூர் மக்களின் சராசரி கல்வியறிவு 91.67% ஆகும், இதில் ஆண்களின் கல்வியறிவு 95.42%, பெண்களின் கல்வியறிவு 87.92% ஆகும். இது மாநில சராசரி கல்வியறிவான 80.09% விட அதிகமானதே. ஆனையூர் மக்கள் தொகையில் 6,166 (9.65%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 916 பெண்கள் என்றுள்ளது. இது தமிழக சராசரியான 943-க்கு குறைவானதாக உள்ளது.
ஆனைமலை
அமைவிடம்
மேற்கு தொடர்ச்சி மலை அடிவாரத்தில் அமைந்த ஆனைமலை பேரூராட்சி, கோயம்புத்தூருலிருந்து 40 கி.மீ. தொலைவில் உள்ளது. இதனருகில் உள்ள ஊர்கள், பொள்ளாச்சி 14 கி.மீ., உடுமலைப்பேட்டை 30 கி.மீ. தொலைவில் உள்ளன.
ஆனையூர்
மக்கள் வகைப்பாடு
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 85.09% ஆக இருக்கின்றனர். அதையடுத்து கிருஸ்துவர்கள் 8.81% இஸ்லாமியர்கள் 5.90% என்ற விகிதத்தில் இருக்கின்றனர். ஆனையூர் மொத்த மக்கள்தொகையில் தாழ்த்தப்பட்டோர் 10.98%, பழங்குடியினர் 0.32% ஆக உள்ளனர். ஆனையூரில் 16,351 வீடுகள் உள்ளன.
ஆனைமலை
பேரூராட்சியின் அமைப்பு
10.5 ச.கி.மீ. பரப்பும், 18 வார்டுகளும், 114 தெருக்களும் கொண்ட இப்பேரூராட்சி,  வால்பாறை (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
ஆனையூர்
மேற்கோள்கள்
பகுப்பு:மதுரை பகுப்பு:மதுரை மாநகராட்சிப் பகுதிகள்
ஆனைமலை
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 258 மீட்டர் (846 அடி) உயரத்தில் இருக்கின்றது.
தொல்லியல்
thumb|350x350px ஆனைமலைக்கோவில் செல்லும் வழியில் மிகப்பழைமையான அரிய போர்வாட்கள் பத்து கண்டுபிடிக்கப்பட்டன. இவை சுமார் 4,500 வருடங்களுக்கு முற்பட்டவை என்று சிந்து சமவெளி நாகரிகத் தொல்பொருள் ஆராய்ச்சி நிபுணர்கள் தெரியப்படுத்தியுள்ளனர்.
ஆதாரங்கள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
கருவாழக்கரை மந்தையசாமி கோயில்
கருவாழக்கரை மந்தையசாமி கோயில் தமிழ்நாட்டில் நாகபட்டினம் மாவட்டம், கருவாழக்கரை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மந்தையசாமி, காளிகாம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சொட்டு திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிசுமத்(III) நைட்ரேட்டு
பிசுமத்(III) நைட்ரேட்டு (Bismuth(III) nitrate) என்பது Bi(NO3)3•5H2O என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிசுமத் நேர்மின் அயனி +3 ஆக்சிசனேற்ற நிலையிலும் நைட்ரேட்டு எதிர்மின் அயனியும் சேர்ந்து இச்சேர்மம் உருவாகிறது. ஐந்நைட்ரேட்டுச் சேர்மமே மிகப் பொதுவாகக் காணப்படும் பிசுமத் நைட்ரேட்டு வடிவமாகும். மற்ற பிசுமத் சேர்மங்களைத் தொகுப்பு முறையில் தயாரிக்க பிசுமத்(III) நைட்ரேட்டு பயன்படுகிறது. வர்த்தக ரீதியாகவும் இச்சேர்மம் விற்பனைக்கு கிடைக்கிறது. இச்சேர்மம் மட்டுமே தொகுதி 15 தனிமத்தால் உருவாக்கப்படுகிறது மற்றும் இவ்வினையே பிசுமத்தின் உலோகப் பண்பை எடுத்துக்காட்டும் வினையாகவும் கருதப்படுகிறது.
தயாரிப்பு மற்றும் வினைகள்
பிசுமத் உலோகமும் அடர் நைட்ரிக் அமிலமும் சேர்ந்து வினைபுரியும் போது பிசுமத்(III) நைட்ரேட்டு உருவாகிறது.
பிசுமத்(III) நைட்ரேட்டு நைட்ரிக் அமிலத்தில் கரைகிறது ஆனால் அமிலத்தன்மை சுழியை விட அதிகரிக்கும்போது உடனடியாக நீராற்பகுக்கப்பட்டு பல ஆக்சிநைட்ரேட்டுகளைத் தோற்றுவிக்கிறது
அசெட்டோன், அசிட்டிக் அமிலம் மற்றும் கிளிசரால் ஆகியனவற்றிலும் பிசுமத்(III) நைட்ரேட்டு கரைகிறது ஆனால் நடைமுறையில் எத்தனால் மற்றும் எத்தில் அசெட்டேட்டு ஆகியனவற்றில் கரைவதில்லை.
கரிம வேதியியல் தொகுப்பு வினைகள் சிலவற்றிலும் பிசுமத்(III) நைட்ரேட்டு பயன்படுகிறது என்பது அறியப்படுகிறது. உதாரணமாக, அரோமாட்டிக் சேர்மங்களின் நைட்ரோ ஏற்றம் மற்றும் தேர்ந்தெடுக்கப்பட்ட சல்பைடில் இருந்து சல்பாக்சைடாக மாற்றும் ஆக்சிசனேற்ற வினை ஆகியனவற்றைக் குறிப்பிடலாம். டிராகெண்டோர்ஃப் வினையாக்கி உருவாக்கத்திலும் இச்சேர்மம் பயன்படுத்தப்படுகிறது.
குப்பெர்ரான் மற்றும் பைரோகலாலுடன் பிசுமத்(III) நைட்ரேட்டு வினைபுரிந்து அணைவுச் சேர்மங்களைத் தருகிறது. பிசுமத்தின் இருப்பைக் கண்டறியும் பருமனறி பகுப்பாய்வில் இவ்விரு சேர்மங்களும் அடிப்படையானவைகள் ஆகும்.
சூடுபடுத்தும் போது பிசுமத்(III) நைட்ரேட்டு சிதைவடைந்து நைட்ரசன் ஈராக்சைடாக உருவாகிறது
அமைப்பு
முச்சரிவு படிக அமைப்பில் பிசுமத்(III) நைட்ரேட்டு காணப்படுகிறது. மற்றும் இது 10  Bi3+ ஒருங்கிணைப்புகளைக் கொண்டுள்ளது., (மூன்று இரட்டை நைட்ரேட்டு அயனிகள் மற்றும் நான்கு தண்ணீர் மூலக்கூறுகள்).
மேற்கோள்கள்
பகுப்பு:பிசுமத் சேர்மங்கள் பகுப்பு:நைட்ரேட்டுகள்
குலாப் சிங் லோதி
குலாப் சிங் லோதி(Gulab Singh Lodhi) இந்திய சுதந்திர இயக்கத்தில் பங்கேற்ற ஒரு புரட்சியாளர்.
குலாப் சிங் லோதி 1903 ஆம் ஆண்டில் உத்தரப்பிரதேசத்தின் உன்னாவு மாவட்டம் (சண்டிகா கெரா) ஃபதேபூர் சவுராசி என்ற கிராமத்தில் பிறந்தார். இவர் ஒரு லோதி ராஜ்புத் குடும்பத்தில் பிறந்தார். இவரது தந்தை தாகூர் ராம் ரத்தன் சிங் லோதி விவசாயி. அவரது குழந்தைப் பருவத்தைப் பற்றி அதிகம் அறியப்படவில்லை. சுதந்திர இயக்கத்தின் உற்சாகம் உச்சத்தில் இருந்தபோது கொந்தளிப்பான காலகட்டத்தில் அவர் வளர்ந்தார். லோதி பிரித்தானிய ஆட்சிக்கு எதிரான அரசியல் நடவடிக்கைகளில் தீவிரமாக பங்கேற்றார்.
லக்னோவில் நடந்த ஊர்வலத்தில் குலாப் சிங் லோதி பங்கேற்றார், இது ஆகஸ்ட், 1935 இல் மூன்று வண்ண தேசியக் கொடியை ஏற்றுவதற்காக அமினாபாத் பூங்காவிற்கு அணிவகுத்தது. கொடியை ஏற்றுவதைத் தடுக்கும் பொருட்டு இந்தப் பூங்காவை பிரித்தானிய துருப்புக்கள் சூழ்ந்தன. குலாப் சிங் லோதி ஆயுதப்படை நிகழ்ச்சியை மீறி, மூவர்ணக் கொடியுடன் ஒரு மரத்தில் ஏறினார். அவர் மரத்தின் மேல் கொடியை ஏற்றிக்கொண்டிருந்தபோது, ஆகஸ்ட் 1935 இல் ஒரு பிரித்தானிய அதிகாரியால் அவர் சுட்டுக் கொல்லப்பட்டார். லக்னோவின் அமினாபாத்தில் உள்ள ஜாண்டேவாலா பூங்காவில் அவர் இறந்தார்.
பெருமைகள்
2013 ஆம் ஆண்டு டிசம்பர் 23 ஆம் தேதி 'குலாப் சிங் லோதி' நினைவாக இந்திய அரசு ஒரு அஞ்சல் முத்திரையை வெளியிட்டது.
2004 ஆம் ஆண்டில் பூங்காவில் அவரது சிலை அமைக்கப்பட்டது, ஆனால் 2009 வாக்கில் பழுதடைந்த நிலையில் இருந்தது.
வலு
இயற்பியலில், காலத்தால் வேலையை செய்யும் அல்லது ஆற்றும் விரைவைக் குறிக்கும். அதாவது ஒர் அலகு கால இடைவெளியில் எவ்வளவு வேலை ஆற்றப்படுகின்றது (செய்யப்படுகின்றது அல்லது கடக்கின்றது) என்பது ஆற்றுதிறன் அல்லது  வலு ஆகும். ஆற்றுதிறன் அல்லது வலு என்பதை P என்னும் குறியால் குறிப்பது வழக்கம். ஆங்கிலத்தில் பவர் (power) என்பதன் அடிப்படையில் இக்குறி அமைந்துள்ளது. இதனை நாம் வ அல்லது வேறு எழுத்துக்களாலும் குறிக்கலாம்.
இதற்கு திசையேதும் இல்லாததால், இது திசையிலி அல்லது அளவெண் (Scalar) அளவை ஆகும். அனைத்துலக முறை அலகுகளில் அதன் அலகு சூல்/நொடி அல்லது வாட்டு என்ற அலகாலும் அளக்கப்படுகிறது. பதினெட்டாம் நூற்றாண்டில் நீராவி இயந்திரத்தைக் கண்டறிந்த சேம்சு வாட்டின் நினைவாக இப்பெயர் வழங்கப்பட்டுள்ளது. குதிரைத் திறன் என்பது பொதுவான அல்லது மரபாக பயன்படுத்தப்படும் அலகாகும்.
வேலை செய்யும் வீதமே திறன் அல்லது வலு ஆகும். திறனுக்கான சமன்பாடு கீழ்கண்டவாறு வழங்கப்பட்டுள்ளது.
திறன் = (வேலை) / (காலம்)
இயற்பியல் கருத்துப்படி, திறன் என்பது குறிப்பிட்ட நேரத்தில் இயற்பியல் உலகத்தில் ஏற்படும் மாற்றம் ஆகும். மாடிப்படியில் ஏறும் ஒரு நபர், நடந்தோ அல்லது ஓடியோ படியை கடப்பது, அவர் செய்த வேலை ஆகும். அதே வேலையை குறிப்பிட்ட காலத்தில் செய்து முடித்தால், அது அவருடைய திறனாகும்.
ஒரு மின் மோட்டார் வெளிவிடும் திறனின் அளவு முறுக்கு விசை மற்றும் கோண திசை வேகம் (angular velocity) ஆகியவற்றின் பெருக்கற் தொகைக்குச் சமம். ஒரு பேருந்தின் திறன் என்பது பேருந்தின் மீது செயல்படும் விசை மற்றும் பேருந்தின் திசை வேகம் ஆகியவற்றின் பெருக்கற் தொகைக்குச் சமம். ஒளிரும் விளக்கு ஒன்று மின் ஆற்றலை, வெப்ப ஆற்றல் மற்றும் ஒளி ஆற்றல் மாற்றுகிறது. இது வாட் என்ற அலகால் அளக்கப்படுகிறது.
திறனின் அளவீடுகள்
ஆற்றுதிறன் அல்லது வலு = (ஆற்றல்)/(கால இடைவெளி) = (வேலை)/(கால இடைவெளி)
இங்கு P திறன், W வேலை, t நேரம் எனக் கொள்வோம்.
திறனின் அளவை அலகுகள், ஆற்றலின் அலகுகளை நேரத்தால் வகுத்தால் கிடைப்பனவாகும். திறனின் SI அலகு வாட் (W) ஆகும். ஒரு வாட் என்பது, ஒரு நொடிக்கு ஒரு ஜூல் ஆற்றல் செலவீடு ஆகும்.
1 வாட் = 1 ஜூல்/நொடி (= 0.738 அடி . பவுண்டு/நொடி)
கால இடைவெளியைச் சுருக்கிக்கொண்டே போனால், எந்த ஒரு காலப்புள்ளியிலும் இயங்கும் ஆற்றுதிறனை, வலுவை அறியலாம். கணித முறைப்படி இதனைக் கீழ்க்காணுமாறு எழுதலாம்:
ஆற்றுதிறன் காலத்துக்குக் காலம் மாறுமடுமாயின், சராசரியான ஆற்றுதிறனை அறிய மொத்த வேலை அல்லது ஆற்றல் எவ்வளவு என்று கண்டு அது எத்தனைக் கால இடைவெளியில் நிகழ்ந்தது என்று அறிந்து கீழ்க்காணுமாறு கணக்கிடலாம்:
ஆற்றுதிறன் அல்லது வலு என்பதற்குக் கீழ்க்காணும் பயனுடைய வாய்பாட்டைப் பெறலாம்:
சராசரி திறன்
எடுத்துக்காட்டாக ஒரு கிலோ கிராம் எடையுள்ள டிரை நைட்ரோ டொலுவின் (Trinitrotoluene|TNT) டி.என்.டி யை வெடிக்கச் செய்யும் போது வெளிவிடப்படும் ஆற்றலை விட ஒரு கிலோ கிராம் எடையுள்ள நிலக்கரியை எரிக்கும் போது கிடைக்கும் ஆற்றலை விட மிக அதிகம். இது எதனால் என்றால், டிரை நைட்ரோ டொலுவின் வெளிவிடும் ஆற்றல் மிக வேகமாகவும், மிக அதிகமாகவும் உள்ளது.
ஒரு குறிப்பிட்ட காலத்தில் செய்யப்பட்ட வேலை அல்லது ஆற்றலின், சராசரி அளவு ஆகும்.
ஒரு கணத்தில் நிகழ்கின்ற திறனின் எல்லை நிலை, அது Δt காலத்தில் செய்யப்பட்ட வேலையின் சராசரி சுழியை நோக்கி செல்கிறது.
P என்பது மாறாத திறனின் அளவு எனில், T காலத்தில் செய்யப்பட்ட வேலைக்கான சமன்பாடு
ஆற்றல் என்பதைக் குறிக்க W' என்ற குறியீட்டை விட E'' என்ற குறியீட்டைத் தான் பயன்படுத்த வேண்டும்.
இயந்திரத் திறன்
இயந்திர அமைப்பகளில் திறனின் அளவு என்பது விசையையும் நகர்வின் அளவையும் பொறுத்தது. திறன் என்பது பொருளின் விசை மற்றும் திசைவேகம் அல்லது முறுக்குத்திறன் மற்றும் கோணத் திசை வேகம் ஆகியவற்றை பெருக்கக் கிடைக்கிறது.
இயந்திரத் திறன் என்பது வேலையின் நேரத்திற்கான வகைக்கெழு ஆகும். விசையியலில் C என்ற வழியாகச் செயல்படும் F என்ற விசையினால் செய்யப்படும் வேலையின் கோட்டுத் தொகையீடு (line integral) :
இதில் x என்பது C யின் பாதையையும் மற்றும் v திசைவேகத்தையும் குறிக்கிறது.
ஒரு பரிமாணத்தில் சமன்பாடு கீழ்க்கண்டவாறு சுருக்கப்படுகிறது.
சுழலும் அமைப்புகளில், திறன் என்பது முறுக்கு விசை τ மற்றும் கோண திசைவேகத்தின் ω பெருக்கலுக்குச் சமம்,
இதில் ω என்பது ரேடியன் / விநாடி என்ற அலகால் அளக்கப்படுகிறது.
திரவ அமைப்புகளில் இயங்கும் இயந்திரங்களில் திறனின் அளவு,
இதில் p அழுத்தத்தின் அளவாகும். இது பாசுக்கல் என்ற அலகால் அளக்கப்படுகிறது. Q என்பது திரவங்கள் பாயும் வீதமாகும். இது m3/s என்ற அலகால் அளக்கப்படுகிறது.
வெளி இணைப்புகள்
பகுப்பு:இயற்பியல் பகுப்பு:ஆற்றல் பகுப்பு:இயற்பியல் கோட்பாடுகள்
ஆனந்த் நகர்
ஆனந்து நகர் (ஆங்கிலம்:Anand Nagar), இந்தியாவின் அஸ்ஸாம் மாநிலத்தில் அமைந்துள்ள Dhubri மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5026 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். ஆனந்து நகர் மக்களின் சராசரி கல்வியறிவு 48% ஆகும், இதில் ஆண்களின் கல்வியறிவு 56%,  பெண்களின் கல்வியறிவு 39% ஆகும். இது இந்திய தேசிய சராசரி கல்வியறிவான 59.5% விட குறைந்ததே. ஆனந்த் நகர் மக்கள் தொகையில் 19% ஆறு வயதுக்குட்பட்டோர் ஆவார்கள்.
மேற்கோள்கள்
பகுப்பு:அசாம் மாநிலத்திலுள்ள ஊர்களும் நகரங்களும்
அசோக் நகர் (சட்டமன்றத் தொகுதி)
அசோக் நகர் (சட்டமன்றத் தொகுதி) (தொகுதி எண்:32) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி அசோக்நகர் மாவட்டத்தில் அமைந்துள்ளது . இத்தொகுதி தலித் மற்றும் பட்டியல் சாதியினருக்கு ஒதுக்கப்பட்ட (எஸ்.சி) தனித் தொகுதி ஆகும்.
தற்போதைய சட்டமன்ற உறுப்பினர்
அசோக்நகர் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த கோபிலால் ஜாதவ் இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:அசோக்நகர் மாவட்டம்
அலுமினியம் நைட்ரேட்டு
அலுமினியம் நைட்ரேட்டு (Aluminium nitrate) என்பது Al(NO3)3 என்ற மூலக்கூறு வாய்பாட்டைக் கொண்ட சேர்மமாகும். இது அலுமினியமும் நைட்ரிக் காடியும் சேர்ந்த ஓர் அலுமினிய உப்பு. பொதுவாக, இது படிக நீரேறியாகவும், பரவலாக அலுமினியம் நைட்ரேட்டு நோனாஐதரேட்டு (Al(NO3)3·9H2O) ஆகவும் காணப்படுகிறது.
தயாரிப்பு
வினை நடைபெறும் போது, அலுமினியம் வினை முடக்கும் அடுக்காக உருவாவதால் இதை நைட்ரிக் காடியுடன் சேர்த்து எளிதாக அலுமினியம் நைட்ரேட்டு தயாரிக்க இயல்வதில்லை.
எனவே நைட்ரிக் காடியை அலுமினியம் முக்குளோரைடுடன் சேர்த்து வினையை நிகழ்த்துகிறார்கள். நைட்ரோசில் குளோரைடு உடன் விளைப் பொருளாக உருவாகி கரைசலில் இருந்து குமிழ்களாக வெளியேறுகிறது. இவ்வாறே காரீய நைட்ரேட்டு கரைசலை அலுமினியம் சல்பேட்டு கரைசலுடன் சேர்த்து அலுமினியம் நைட்ரேட்டு ஒன்பதாம் நீரேறியையும் தயாரிக்க இயலும். கரையாத காரீய சல்பேட்டு வீழ்படிவு கரைசலில் இருந்து பிரிக்கப்பட்டவுடன் அலுமினியம் நைட்ரேட்டு கரைசல் எஞ்சுகிறது.
அலுமினியம் சல்பேட்டு கரைசலுடன் கால்சியம் நைட்ரேட்டு கரைசலை கலந்தும் அலுமினியம் நைட்ரேட்டு ஒன்பதாம் நீரேறியைத் தயாரிக்க முடியும். கரையாத கால்சியம் சல்பேட்டு வீழ்படிவு கரைசலில் இருந்து பிரிக்கப்பட்டவுடன் படிகமாக்கல் முறையில் அலுமினியம் நைட்ரேட்டு ஒன்பதாம் நீரேறியை தூய்மைப் படுத்திக் கொள்ளலாம்.
பிற நேர்மின் அயனிகளான பேரியம், துரந்தியம், வெள்ளி போன்ற தனிமங்களும் அலுமினியம் நைட்ரேட்டு ஒன்பதாம் நீரேறியைத் தயாரிக்கப் பயன்படுத்துகிறார்கள். ஏனெனில், அவற்றின் சல்பேட்டு உப்புகளும் கரைவதில்லை.
பயன்கள்
அலுமினியம் நைட்ரேட்டு ஒரு வலிமையான ஆக்சிசனேற்றியாகும். தோல் பதனிடுதல், நாற்றம் நீக்குதல், அரிப்பி ஒடுக்குதல், யுரேனியம் பிரித்தெடுத்தல், பெட்ரோலிய சுத்திகரிப்பு மற்றும் நைட்ரசனேற்றி என பல்வேறு வகைகளில் இது பயன்படுகிறது.
அலுமினியம் நைட்ரேட்டு ஒன்பதாம் நீரேறி தவிர மற்ற அலுமினியம் நைட்ரேட்டின் நீரேறிகளும் பல பயன்களைத் தருகின்றன. இவற்றின் உப்புகள் அலுமினா தயாரிக்கப் பயன்படுகின்றன. காப்பிடும் காகிதம், எதிர்முனைக் கதிர்க்குழாயில் சூடேற்றும் மூலகம் மற்றும் மின்மாற்று உள்ளகங்களின் மேல்தகடுகள் தயாரிக்க அலுமினா உதவுகிறது. இவற்றின் நீரேறி உப்புகள் ஆக்டினைடு தனிமங்கள் பிரித்தெடுப்பதிலும் பயன்படுகின்றன.
ஆய்வகங்களிலும் வகுப்பறைகளிலும் பின்வரும் வேதிவினை நிகழ்த்த அலுமினியம் நைட்ரேட்டு பயன்படுகிறது.
வெளியிணைப்புக்கள்
பகுப்பு:அலுமினியம் சேர்மங்கள் பகுப்பு:நைட்ரேட்டுகள் பகுப்பு:ஆக்சிசனேற்றிகள் பகுப்பு:நீர் ஈர்க்கும் பொருட்கள்
டட்டு பாபன் போகனால்
டட்டு பாபன் போகனால் (Dattu Baban Bhokanal) இந்திய துடுப்புப் படகோட்ட மெய்வல்லுநர் ஆவார். இவர் 2016 இரியோ கோடைக்கால ஒலிம்பிக்கில் போட்டியிடத் தகுதி பெற்றுள்ளார். தென்கொரியாவின் சுங்-ஜுவில் நடந்த பிசா ஆசிய, ஓசியானிய ஒலிம்பிக் தகுதிப் போட்டிகளில் வெள்ளிப் பதக்கம் பெற்றதை அடுத்து ஒலிம்பிக்கில் பங்கேற்கத் தகுதி பெற்றார்; சிறுபடகோட்டத்தில் 7 நிமி 07.63 விநாடிகளில் போட்டித் தூரத்தைக் கடந்தார். இரியோ ஒலிம்பிக்கில் பங்கேற்கத் தகுதி பெற்ற ஒரே இந்திய படகோட்ட மெய்வல்லுநராக விளங்குகின்றார்; இவர் இந்தியாவிலிருந்து ஒலிம்பிக்கில் பங்கேற்கும் ஒன்பதாவது படகோட்ட விளையாட்டாளர் ஆகும்.
படகோட்ட வாழ்க்கை
தனது 14ஆம் அகவையிலிருந்தே கடகு வலிப்பதில் மிகுந்த ஆர்வம் கொண்டவராக இருந்தார். தனது சிற்றூரிலிருந்த கோதாவரியாற்றில் பயிற்சியைத் தொடங்கினார். 2012இல் இந்தியப் படைத்துறையில் சேர்ந்து புனேயின் கிர்க்கியிலுள்ள  பம்பாய் இஞ்சினியர் குரூப் & சென்டரில் பயிற்சியைத் தொடர்ந்தார். பின்னர் 2013இல் புனேயிலிருந்த படைத்துறை படகுவலிப்பு மையத்தில் (ARN) மேலும் சிறப்புப் பயிற்சிப் பெற்றார். இவரது முதல் பயிற்றுநர் குசரத் அலி ஆவார். தற்போது துரோணாச்சார்யா விருது பெற்றவரும் தலைமை தேசிய பயிற்றுநருமான இசுமாயில் பெய்கிடம் பயிற்சி பெற்று வருகின்றார்.
ஒலிம்பிக் பதக்கம் பெற வாய்ப்புள்ள மெய்வல்லுநர்களின் பயிற்சிக்கும் தயார்படுத்தலுக்கும் நிதியுதவி வழங்கும் டார்கெட் ஒலிம்பிக் போடியம் (ஒலிம்பிக் பதக்க மேடையே இலக்கு) என்ற அமைப்பு டட்டுவிற்கு  ஆதரவளித்து வருகின்றது.
மேற்சான்றுகள்
பகுப்பு:படகு விளையாட்டுக்கள் பகுப்பு:இந்திய ஒலிம்பிக் வீரர்கள் பகுப்பு:1991 பிறப்புகள் பகுப்பு:வாழும் நபர்கள் பகுப்பு:Rio Olympic Editathon 2016
ஏழாம் சாமராச உடையார்
வாழ்க்கை
இவர் அங்கனஹள்ளி என்ற ஊரைச் சேர்ந்த தேவராச அர்ஸ் என்பவரின் மகனாவார். இவர் சௌபாக்கியவதி மகாராணி சிறீ தேவசம்மா என்னும் தேவராச அம்மணிக்கும் மறைந்த மன்னர் தொட்ட கிருட்டிணராச உடையாருக்கும் வளர்ப்பு மகனாவார். 19 மார்ச் 1732இல் இவரை சாமராச உடையார் என்ற பெயருடன் அமைச்சர்கள் பட்டம் சூட்டினர். புதிய மன்னர் தன் அதிகாரத்தைக் காட்டவே மன்னரை சிறையில் அடைத்தனர். இவர் 1734 இல் சிறையிலேயே மாண்டார். அமைச்சர்கள் சேர்ந்து ஐந்து வயதான ஒரு சிறுவனுக்கு பட்டம் சூட்டினர்.
கிருஷ்ண வம்சி
பசுபுலேட்டி கிருஷ்ண வம்சி (Pasupuleti Krishna Vamsi) ஒரு இந்தியத் திரைப்படத் தயாரிப்பாளரும், நடன இயக்குனருமாவார். இவர் முக்கியமாக தெலுங்குத் திரைப்படத்துறையில் பணிபுரிந்து வருகிறார்.
தொழில்
1995இல் வெளியான "குலாபி" என்ற துப்பறியும் படம் மூலம் இயக்குனராக அறிமுகமானார். இப்படத்தில் ஜே. டி. சக்ரவர்த்தி நடித்திருந்தார். வம்சி இரண்டு தேசிய திரைப்பட விருதுகளையும், மூன்று தென்னிந்திய பிலிம்பேர் விருதுகளையும், மூன்று நந்தி விருதுகளையும் பெற்றுள்ளார். குலாபி படத்தில் இயக்குநராக அறிமுகமானதற்கு முன்பு ராம் கோபால் வர்மாவிடம் உதவி இயக்குநராக பணியாற்றினார்.
1996ஆம் ஆண்டில், அந்த நேரத்தில் அதிக வசூல் செய்த தெலுங்கு படங்களில் ஒன்றான நின்னி பெல்லாடுதா என்ற திரைப்படத்தை இயக்கினார். பின்னர் இவர் தனது தயாரிப்பு நிறுவனமான ஆந்திர டாக்கீஸின் கீழ் விமர்சன ரீதியாக பாராட்டப்பட்ட குற்றவியல் படமான சிந்தூரம் என்பதை இயக்கினார். இரண்டு படங்களும் தெலுங்கில் சிறந்த திரைப்படத்திற்கான தேசியத் திரைப்பட விருதை வென்றன. 2002ஆம் ஆண்டில், இவர், 1998இல் தெலுங்கு மொழியில் தான் இயக்கி வெளியான அந்தப்புரம் என்ற அதிரடித் திரைப்படத்தை சக்தி: தி பவர் என்ற பெயரில் பாலிவுட்டில் இயக்கினார்.
வெளி இணைப்புகள்
பகுப்பு:1962 பிறப்புகள் பகுப்பு:மேற்கு கோதாவரி மாவட்ட நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:வாழும் நபர்கள் பகுப்பு:தெலுங்குத் திரைப்பட இயக்குநர்கள்
புரூன்சு வெட்குண்டா
புரூனஸ் வெட்குண்டா (Prunus verecunda) என்பது ஜப்பான் மற்றும் கொாியாவை சொந்த இடமாக கொண்ட மர வகையாகும். இது பொதுவாக பழுப்பு கலந்த சிவப்பு அல்லது லேசான சிவப்பு நிறம் இலையுதிா் இலைகளை கொண்டிருக்கிறது. இது மஞ்சள் வெள்ளை நிறமுடைய மலா்களை கொண்டது.
சான்றுகள்
பகுப்பு:மரங்கள்
உலு லங்காட் மாவட்டம்
உலு லங்காட் மாவட்டம் (Hulu Langat District) மலேசியாவின் கோலாலம்பூர் மாநகருக்கும்; நெகிரி செம்பிலான்; சிலாங்கூர் மாநிலங்களுக்கும் இடையில் தென்கிழக்கு மூலையில் அமைந்துள்ள மாவட்டமாகும்.
2010-ஆம் ஆண்டு மக்கள் தொகை கணக்கெடுப்பின் படி (தற்காலிக முடிவு) இந்த மாவட்டம் 840 சதுர கிலோமீட்டர் பரப்பளவையும், 1,141,880 மக்கள் தொகையையும் கொண்டுள்ளது. உலு லங்காட் மாவட்டம் சிலாங்கூர் மாநிலத்தின் ஐந்தாவது பெரிய மாவட்டம் ஆகும்.
இந்த மாவட்டம் நகர்ப்புறம் மற்றும் கிராமப்புறக் குடியேற்றங்களின் கலவையாகக் காணப்படுகின்றது. பெரும்பான்மையான மக்கள் கோலாலம்பூருக்கு அருகிலுள்ள நகரங்களில் குடியேறுகின்றனர். செராஸ், அம்பாங் போன்ற மக்கள் தொகை மையங்கள் பெருநகரப் பகுதிகளின் புறநகர்ப் பகுதிகளாக மாறின.
செராஸ் மற்றும் அம்பாங் இரண்டும் இப்போது கோலாலம்பூர் கூட்டாட்சி பிராந்தியத்திற்கும் சிலாங்கூர் மாநிலத்திற்கும் இடையில் நிர்வாக ரீதியாகப் பிரிக்கப்பட்டுள்ளன.
இந்த மாவட்டம் சிலாங்கூர் மாநிலத்தின் ஏழ்மையான மாவட்டங்களில் ஒன்றாகும். 2016-ஆம் ஆண்டு நிலவரப்படி மாநில மற்றும் தேசிய சராசரியுடன் ஒப்பிடும்போது உலு லங்காட் மாவட்டம் வறுமை விகிதம் அதிகமாக உள்ள மாவட்டம் ஆகும்.
மக்கள் தொகை
மலேசியாவின் மக்கள் தொகை மற்றும் வீட்டு வசதி கணக்கெடுப்பின் படி, உலு லங்காட் மாவட்டத்தின் மக்கள் தொகை 1980-ஆம் ஆண்டில் 177,900; 1991-ஆம் ஆண்டில் 413,900; 2000-ஆம் ஆண்டில் 864,451. மேலும் 2010-ஆம் ஆண்டில் மக்கள் தொகை வெளிநாட்டவர்களைத் தவிர்த்து 1,067,744 ஆக அதிகரித்துள்ளது.
2010-ஆம் ஆண்டின் மலேசிய மக்கள் தொகை கணக்கெடுப்பின் படி பூமிபுத்ரா இனக் குழுவினர் 52.1% விழுக்காடு; மலேசிய சீனர்கள் 33.3% விழுக்காடு; மலேசிய இந்தியர்கள் 10.7% விழுக்காடு; மற்ற இனக் குழுவினர் 1.0% விழுக்காடு.
நிர்வாகப் பிரிவுகள்
உலு லங்காட் மாவட்டம் 7 முக்கிம்களாகப் பிரிக்கப்பட்டுள்ளது. அவையாவன:
1. உலு லங்காட்
2. அம்பாங்
3. செராஸ்
எக்கூர் சுப்ரமணியசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
உலு லங்காட் மாவட்டம்
நிர்வாகப் பிரிவுகள்
5. காஜாங்
எக்கூர் சுப்ரமணியசாமி கோயில்
பூசைகள்
பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
உலு லங்காட் மாவட்டம்
நிர்வாகப் பிரிவுகள்
6. செமினி
எக்கூர் சுப்ரமணியசாமி கோயில்
மேற்கோள்கள்
பகுப்பு:கிருஷ்ணகிரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உலு லங்காட் மாவட்டம்
நிர்வாகப் பிரிவுகள்
7. பெரேனாங்
உள்ளூர்ப் பகுதி அரசு
1. அம்பாங் ஜெயா நகராட்சி மன்றம்
2. காஜாங் நகராட்சி மன்றம்
பொதுப் போக்குவரத்து
இந்த மாவட்டத்தின் வழியாக அண்மையில் திறக்கப்பட்ட எம்.ஆர்.டி. சுங்கை பூலோ-காஜாங் (Sungai Buloh-Kajang Line) பேருந்துச் சேவை இயங்குகின்றது. இதற்கு முன்பு எந்தத் தொடருந்துச் சேவையும் சேவையில் இல்லை.
நெடுஞ்சாலைகள்
இந்த தொகுதியில் கோலாலம்பூர்-சிரம்பான் அதிவேக நெடுஞ்சாலை (Kuala Lumpur–Seremban Expressway), செராஸ்-காஜாங் அதிவேக நெடுஞ்சாலை (Cheras–Kajang Expressway) மற்றும் காஜாங் அதிவேக நெடுஞ்சாலை (Kajang Dispersal Link Expressway) (சில்க் நெடுஞ்சாலை) என்பன பிற முக்கிய நெடுஞ்சாலைகளுக்கு அத்தியாவசிய இணைப்புகளுடன் சேவை செய்கின்றன.
சுற்றுலாத் தலங்கள்
உலு லங்காட் நகரம் பொழுதுபோக்கு நடவடிக்கைகளுக்காகவும், இயற்கை சூழல்களுக்காகவும் விரும்பப் படுகின்றது. கோலாலம்பூர் நகருக்கு அருகில் இருப்பதால் உலு லங்காட் உள்ளூர் சுற்றுலாப் பயணிகளுக்கு பொழுதுபோக்கு நடவடிக்கைகளுக்கான பிரபலமான இடமாகும். சுற்றுச்சூழல் சுற்றுலாவின் பிரபலமான இடங்களில் சுங்கை கபாய் நீர்வீழ்ச்சி (Gabai Falls), செமினி நீர் நீர்த்தேக்கம் மற்றும் சொங்காக் நதி வன பொழுதுபோக்கு மையம் (Congkak River Forest Recreational Center) ஆகியவை அடங்கும்.